امریکا پرزیدنتی دونالد ترامپ امریکا حربچی لرینین سوریه-دن چکیلمه‌سی باره‌ده قرارلی اولدوق‌لارینی، قوشون‌لارین تئزلیکله سوریه-دن چیخاریلاجاغینا دایر هئچ نه دئمه‌دیگینی سؤیله‌ییب.
ترامپ آغ ائوده ژورنالیست‌لره امریکانین سوریه-دن گئریچکیلمه پلانینا دایر آچیقلاما وئریب.
پرزیدنت اولدوغو تاریخ‌لرده سوریه و عراق-ین بؤیوک حیسه‌سی‌نین داعش-ین نظارتینده اولدوغونو، آنجاق اؤزونون حاکمیتی دؤورونده داعش-ین عراق-دان تامامیله آزاد ائدیلدیگینی، سوریه-ده ایسه آز سایدا تروریستین قالدیغینی خاطیرلادا‌راق دئییب کی، آرتیق سوریه-دن چیخیریق، اما هئچ واخت چوخ تئز زاماندا چیخاجاغیمیزی ایفاده ائتمدیم.
ترامپ داعش ایله آرتیق بؤلگه اؤلکه‌لری‌نین دؤیوشمه‌سی‌نین لازیم اولدوغونو بیلدیریب: "روسیا، ایران و تورکیه داعش-دن نیفرت ائدیر. بیزیم ائتدیگیمیز کیمی بیراز دا اونلار اؤز بؤلگه‌لرینده دؤیوشه بیلرلر".
قئید ائدک کی، ترامپین میللی تهلوکه‌سیزلیک عذره نماینده‌سی جان بولتون ایسه ایسراییل-ده ژورنالیست‌لره وئردیگی آچیقلامادا ترور تشکیلاتی ی.پ.گ/پ.کا.کا-یا ایشاره ائده‌رک، امریکانین سوریه-دن چکیلمه‌سی‌نین تورکیه‌نین "کورد دؤیوشچولرین" تهلوکه‌سیزلیگینه ضمانت وئرمه‌سی و داعش-ین مغلوب اولونماسی شرطیندن آسیلی اولدوغونو سؤیله‌میشدی.
بولتونون تروریستلردن "دؤیوشچو" کیمی بحث ائتمه‌سی رسمی آنکارانین سرت رئاکسیاسینا سبب اولدو.
